BBIK วิ่ง 3% รับปิด 2 ดีลใหญ่ หนุนกำไรโตกระโดด
BBIK วิ่ง 3% ราคาแตะ 123.50 บ. โบรกแนะซื้อเป้า 160 บ. รับผลอดีปิด 2 ดีลใหญ่ มูลค่ารวมกว่า 1.66 พันลบ. หนุนกำไรกระโดด คาดปี 66-68 โตเฉลี่ย 58% ต่อปี
BBIK วิ่ง 3% รับผลอดีปิด 2 ดีลใหญ่ มูลค่ารวมกว่า 1.66 พันลบ. หนุนกำไรโตกระโดด โบรกแนะซื้อเป้า 160 บ.
6 ธ.ค. 2565

ผู้สื่อข่าวรายงานว่า วันนี้ (6 ธ.ค.65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ล่าสุด ณ เวลา 15:24 น. อยู่ที่ระดับ 123.50 ล้านบาท บวก 3.50 บาท หรือ 2.92% สูงสุดที่ระดับ 124.50 บาท ต่ำสุดที่ระดับ 120 บาท ด้วยมูลค่าซื้อขาย 72.28 ล้านบาท
ทั้งนี้ บล.โนมูระ พัฒนสิน ระบุในบทวิเคราะห์ มีมุมมองเชิงบวกต่อการประชุมนักวิเคราะห์ และต่อดีลล่าสุดทั้ง 2 ดีล (Innoviz, VDD) ที่มีมูลค่ารวมกัน 1.6 พันล้านบาท ซึ่งแม้แหล่งเงินทุนส่วนหนึ่งรองรับด้วยการเพิ่มทุนแบบ general mandate 10% ของจำนวนหุ้นรวม แต่โดยรวมคาดสามารถสร้าง EPS ปี 66 เพิ่มขึ้นได้อย่างน้อย 6% (คิดบนสมมติฐาน conservative ที่สุด และยังไม่รวมประโยชน์จากการปรับรูปแบบการรับงานใหม่และ synergy ร่วมกันที่บริษัทคาดเห็นชัดเจนตั้งแต่ปี 67) ช่วยเพิ่มบุคูลากรของบริษัทจาก 350 คน เป็นกว่า 750 คนได้ทันที
รวมถึงเพิ่มขีดความสามารถในการรับงาน ทั้งแง่เชิงศักยภาพในการรับงานที่สเกลใหญ่ขึ้น และการขยายฐานลูกค้าได้กว้างขึ้น รวมถึงเพิ่มความพร้อมในการแข่งขันตลาดต่างประเทศซึ่งมีโอกาสอีกมหาศาล โดยคงคำแนะนำ “ซื้อ” ที่ราคาเป้าหมายปี 66 ที่ 150 บาท จากภาพการเติบโตแบบก้าวกระโดด และยังมี upside risk จากดีล M&amp;A ใหญ่ 2 ดีลนี้ที่ยังไม่ได้รวมไว้ในประมาณการ
ทั้งนี้เบื้องต้นคาดกำไรไตรมาส 4/65 ที่ 30 ล้านบาท เพิ่มขึ้น 41% เมื่อเทียบจากปีก่อน แต่ลดลง 19% เมื่อเทียบจากไตรมาสก่อน โดยเพิ่มสูง เมื่อเทียบจากปีก่อน ตามงานที่มากขึ้นอย่างมีนัยฯ แต่ลดลงเมื่อเทียบจากไตรมาสก่อน จากคาดจะมีค่าใช้จ่ายที่มากขึ้นในไตรมาสสุดท้ายราว 10 ล้านบาท เกี่ยวกับการทำดีล
โดยคงประมาณการกำไรปี 65 ที่ 126 ล้านบาท 90% เมื่อเทียบจากปีก่อน และปี 66 ที่ 222 ล้านบาท เพิ่มขึ้น 76% เมื่อเทียบจากปีก่อน จากรายได้ที่เตืบโตสูงตามการทยอยส่งมอบงาน ซึ่ง backlog ล่าสุดไตรมาส 3/65 อยู่ที่ 431 ล้านบาท secure รายได้ถึงกลางปี 66 แล้ว โดยประเมินกำไรปี 66-68 โตสูงต่อเนื่องเฉลี่ย 58%CAGR ต่อปีตามการทำ Digital transformation ที่เพิ่มสูงขึ้นของบริษัทต่างๆ (ประมาณการยังไม่รวมดีลใหม่ทั้ง 2 ดีล)